钦定古今图书集成/明伦汇编/官常典/第609卷 > 晋
## 钦定古今图书集成/明伦汇编/官常典/第609卷 > 晋

《晋郡》置太守。诸王国曰“内史”，皆有主簿、记室、史掾、功
曹之属。

按：《晋书职官志》：“郡皆置太守。河南郡，京师所在则曰
尹。诸王国以内史掌太守之任。又置主簿，主记室、门
下贼曹、议生、门下史、记室史、录事史、书佐、循行干小
史、五官掾、功曹史、功曹书佐、循行小史、五官掾等员。
郡国户不满五千者，置吏职五十人，散吏十三人。五
千户以上，则职吏六十三人，散吏二十一人；万户以”
上职吏六十九人，散吏三十九人。“郡国皆置文学掾
一人。”

### 武帝泰始四年诏郡国守相以春巡属县又班诏书五条于郡国

按《晋书武帝本纪》，“泰始四年六月甲申朔，诏曰：郡国
守相，三载一巡行属县，必以春。此古者所以述职，宣
风展义也。见长吏，观风俗，协礼律，考度量，存问耆老，
亲见百年；录囚徒，理冤枉，详察政刑得失，知百姓所
患苦，无有远近，便若朕亲临之。敦喻五教，劝务农功，
勉励学者，思勤正典，无为百家庸末，致远必泥。士庶”
有好学笃道，孝悌忠信，清白异行者，举而进之；有不
孝敬于父母，不长悌于族党，悖礼弃常，不率法令者，
纠而罪之。田畴辟，生业修，礼教设，禁令行，则长吏之
能也。人穷匮，农事荒，奸盗起，刑狱烦，下陵上替，礼义
不兴，斯长吏之否也。若长吏在官公廉，虑不及私，正
色直节，不饰名誉者，及身行贪秽，谄“黩求容，公节不
立而私门日冨者，并谨察之。扬清激浊，举善弹违，此
朕所以垂拱总纲，责成于良二千石也。於戏戒哉！”冬，
十二月，班五条诏书于郡国：一曰正身，二曰勤百姓，
三曰抚孤寡，四曰敦本息末，五曰去人事。

泰始五年春正月，申戒郡国守相。

按《晋书武帝本纪》：泰始五年“春正月癸巳，申戒郡国
计吏、守相令长，务尽地利，禁游食商贩。”